เซี่ยงไฮ้คอมโพสิตปิดลบ 17.55 จุด เหตุวิตกจีนคุมเข้มการเก็งกำไร
เซี่ยงไฮ้คอมโพสิตปิดลบ 17.55 จุด เหตุวิตกจีนคุมเข้มการเก็งกำไร
25 ส.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวลง โดยดัชนีเซี่ยงไฮ้คอมโพสิตอ่อนตัว 17.55 จุด หรือ 0.57% ปิดที่ 3,068.33 จุด ภายหลังจากที่หุ้นกลุ่มอสังหาริมทรัพย์ร่วงลง รวมทั้งความกังวลเกี่ยวกับการควบคุมการเก็งกำไรในตลาดการเงินจีน
ปิโตรไชน่า และ ไชน่า เนชั่นแนล ออฟชอร์ ออยล์ คอร์ปอเรชั่น (ซีนูก) ซึ่งเป็นสองบริษัทน้ำมันรายใหญ่ของจีน ได้เปิดเผยผลประกอบการที่ย่ำแย่ในช่วงครึ่งปีแรก สะท้อนให้เห็นว่า สถานการณ์ที่ยากลำบากของบริษัทน้ำมันในประเทศจีนจะยังคงยืดเยื้อต่อไป
ทั้งนี้ ปิโตรไชน่าระบุว่า กำไรสุทธิทรุดตัวลง 98% แตะที่ 531 ล้านหยวน (80 ล้านดอลลาร์) ในช่วงเวลา 6 เดือนที่สิ้นสุดวันที่ 30 มิ.ย. เมื่อเทียบกับช่วงครึ่งแรกของปี 2558
เมื่อวานนี้ คณะกรรมการกำกับดูแลกิจการธนาคารของจีนได้ประกาศกฎคุมเข้มภาคอุตสาหกรรมการปล่อยสินเชื่อแบบ P2P ที่ได้รับความนิยมมากขึ้นในประเทศ โดยเอกสารที่ได้มีการเผยแพร่ประกอบด้วยข้อจำกัดต่างๆบนแพลตฟอร์ม P2P ด้วยการการสั่งห้ามแพลตฟอร์มแบบ P2P รับเงินฝากจากประชาชน, การรวบรวมเงินของนักลงทุนเข้าโครงการของแพลตฟอร์ม, การรับประกันให้กับเหล่าผู้ปล่อยกู้หรือขายผลิตภัณฑ์ทางการเงิน 